K O R R A L D U S

Haapsalu,	10. detsember 2004 nr 874

Läänemaa Suhkruhaigete Seltsile
rahaliste vahendite eraldamine

Läänemaa Suhkruhaigete Selts korraldab Haapsalu Kultuurikeskuses 19.detsembril 2004 Läänemaa Puuetega Inimeste Päeva ja Jõulupeo. Seoses korraldatava üritusega palub Läänemaa Suhkruhaigete Selts Haapsalu Linnavalitsuselt rahalist toetust kultuurimaja ruumide, võimenduse ja mikrofonide ning garderoobi rentide eest tasumisel. Seoses ülaltooduga ning juhindudes kohaliku omavalitsuse korralduse seaduse § 6 lõikest 1, § 30 lõike 1 punktist 2, § 31, Haapsalu põhimääruse § 35 ja § 63 ning haldusmenetluse seadusest Haapsalu Linnavalitsus

korraldab:

1.	Eraldada Läänemaa Suhkruhaigete Seltsile 19.detsembril 2004 toimuva Läänemaa Puuetega Inimeste Päeva ja Jõulupeo korraldamiseks vastavalt esitatud taotlusele linnaeelarve sotsiaal- ja tervishoiuosakonna vahenditest (art. 10402) 2300 (kaks tuhat kolmsada) krooni.
2.	Linnavalitsuse raamatupidamisel (L. Tammsalu) kanda punktis 1 nimetatud summa Läänemaa Suhkruhaigete Seltsi arvelduskontole 221014726683 Hansapangas.
3.	Korraldus teha teatavaks linnavalitsuse raamatupidamisele (L. Tammsalu, I. Salus ), aselinnapeale (I. Danilov) ja sotsiaal- ja tervishoiuosakonnale (E. Lemmsalu) korralduse koopia väljastamisega allkirja vastu ning Läänemaa Pensionäride Ühendusele (Metsa tänav 65-14, 90505 Haapsalu) koopia saatmisega posti teel.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär